MOSES I HOLISSO UMMONA KOT 

OHENESIS HOHCHIFO HOKE. 


CHAPTA I. 


UMMONA ka Chitokaka ytft vba, micha yakni aiena ka 
ikbi tok. 

2. Mihma yakni vt shahahbi bieka, micha nana kvt ulhtai- 
yaha iksbo bieka tok ; mihma okhlili hut oka hofobi chito 
paknaka ya onutoyula tok : mihma Chitokaka imi Shilom- 
bish vt oka pataiya paknaka ai o kanahanli tok. 

3. Mihma Chitokaka yut, Tohwikelashke, achi tok: 
mihma tohwikeli tok. 

4. Mihma Chitokaka jxft towikeli hut achukma ho pisa 
tok: mihmut Chitokaka jxst tohwikeli ash okhlilika ai iti 
filvmmichi tok. 

5. Micha Chitokaka yut tohwikeli ash, Nitak hochifo 
tok, mihmvt okhlilika, Ninak hochifo tok : mihma opia kvt, 
micha onnahinli kut nitak vmmona hatok. 

-6. Mihma Chitokaka yvt, Oka pataiya ka itintakla ya 
shutik osh talaiashke ; micha mihi yosh oka ya oka'bika iti 
•filvmmichashke, achi tok. 

7. Mihma Chitokaka jvt shutik a ikbi cha, shutik nutaka 
oka aiasha ka, micha shutik paknaka oka aiasha ka iti 
filvmmichi tok : mihma yumohmi tok. 

8. Mihma Chitokaka jvt shutik a Uba hochifo tok: 
mihma opia kvt, micha onnahinli kvt nitak atukla hatok. 

9. Mihma ^Chitokaka yut, Oka pataiya shutik nutaka 
aiasha kvt itiba fohkut atalaia achufa ho ai itunahashke, 
mikma a shila yut haiakashke, achi tok : mihma yumohmi 
tok. 

10. Mihma Chitokaka yvt ashila yash Yakni hochifo tok; 


